

Akademija za umjetnost i kulturu u Osijeku raspisuje Interni natječaj za izradu vizualnog rješenja/murala na zgradi Odsjeka za kreativne tehnologije

Akademija za umjetnost i kulturu u Osijeku (AUK) je visokoobrazovna umjetničko-nastavna i znanstveno nastavna ustanova i sastavnica osječkog Sveučilišta koja obuhvaća širok i kompleksan spektar studija iz području umjetnosti i kulture koji skladno kohabitiraju unutar jedne ustanove što je čini jedinstvenom, atraktivnom i prepoznatljivom u Republici Hrvatskoj i regiji.

Riječ je o izrazito heterogenom Visokom učilistu koje ima mogućnost obrazovanja različitih profila studenata kojima je cilj razvijati kreativan, multidisciplinaran, provokativan odnos prema različitim prostorima umjetnosti i kulture. Akademija izvodi programe iz četiri umjetnička polja (glazbeno, likovno, kazališno i primijenjena umjetnost) kao i iz područja interdisciplinarnih društvenih i humanističkih znanosti što je predstavlja pet institucija u jednom.

**I.**

Na Natječaj se mogu prijaviti isključivo ). Na natječaj se mogu prijaviti redovni i izvanredni studenti i alumni Akademije za umjetnost i kulturu u Osijeku te njenih pravnih prethodnica.

**II.**

**Opća pravila Natječaja:**

Vizualno rješenje/mural treba iznijeti najbolji vizualni odgovor na izazov lokacije u prostoru sveučilišnog Kampusa.

Traženo vizualno rješenje/mural odnosi se samo na pročelje zgrade Odsjeka.

Radovi ne smiju biti ranije objavljivani niti izvedeni.

Prijavom na natječaj autor jamči originalnost i isključivo nositeljstvo autorskog prava prijavljenog djela.

**III.
Prijava na Natječaj:**

Obavezna dokumentacija:

- Ime i prezime studenta/autora, OIB, broj telefona i e-mail adresa

- Vizualni materijal/mural (skica)

 Prijava se šalje preporučeno poštanskim putem na adresu: Akademija za umjetnost i kulturu u Osijeku; Kralja Petra Svačića 1f, 31000 Osijek, s naznakom **„Natječaj za izradu vizualnog rješenja/murala na zgradi Odsjeka za kreativne tehnologije“**  ili osobno Draženi Stanković, voditelji Odsjeka za poslove organizacije studija, Trg Sv. Trojstva 3, II. Kat, ured br. 42

**IV.**

Prijavljene radove ocjenjuje Stručno povjerenstvo. Stručno povjerenstvo imenuje Vijeće akademije. Stručno povjerenstvo donosi odluku većinom glasova.

 **V.**

Za najbolje idejno rješenje autora (jednog ili više njih) biti će dodijeljena novčana nagrada u iznosu 1.000,00 kn, dok će se realizacija honorirati s 2.000,00 kn.

 **VI.**

Rok za podnošenje prijava: **07.07.2021.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akademija za umjetnost i kulturu u Osijeku

Ulica kralja Petra Svačića 1f

31000 Osijek

[www.aukos.unios.hr](https://www.aukos.unios.hr/)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_